Sacrosancte ecclesie Sancti Vincentii Matiscensis. Ego Aynardus presbiter et canonicus, cogitans de anime mee salute, ideo dono Sancto eidem Vincentio de rebus meis que sunt site in pago Matisconense, in agro Fusciacense, in villa Tauriaco; hoc est curtilum cum vinea qui terminat a mane et a sero vias publicas, a medio die terra Hugonis, a circio Americi. Infra istos terminos ipsum curtilum ad ipsam casam Dei dono, in aliis locis mihi reservo. Et ipsum curtilum sub censum teneant Maimbodus prepositus et Teuquardus diebus vite illorum, annis singulis festivitate Sancti Vincentii in censum denarios VI sine mora ad ipsam casam Dei persolvant. S. Aynardi. S. Tedini. S. Vutmardi. S. Hubaldi. S. Aymerici. S. Amberti. Data per manum Berardi.